- mc
                                   udskrift
                                         af
                     sø- & handelsrettens dombog
                                  ____________
den 26. september 2007 blev af retten i sagen
v‐177‐05
metro sportswear ltd.
(advokat hanne weywardt)
mod
claus blom
(advokat flemming wahrén)
afsagt sålydende
                                      d o m:
indledning og påstande
denne sag vedrører spørgsmålet om, claus blom var rette varemodtager af en
forsendelse af 10 canada goose jakker afsendt fra kina, og i givet fald størrelsen af
vederlag/erstatning til varemærkeindehaveren metro sportswear ltd.
                                          - 2 -
metro sportswear ltd har nedlagt følgende påstande:
     1. den af toldskat københavn den 13. december 2004 trufne beslutning om
         suspension af frigivelse af produkter i sag nr. 02/04‐267‐01234 stadfæstes
         som lovlig gjort og forfulgt.
     2. claus blom forbydes at producere, importere, sælge, markedsføre og/eller
         på anden måde overdrage eller disponere over produkter, som bærer et eller
         flere af de af metro sportswear ltd registrerede varemærker, jf. bilag 1, uden
         at hidrøre fra metro sportswear ltd., og/eller bærer varemærker, som er
         forvekslelige med de af metro sportswear ltd registrerede varemærker og i
         øvrigt anvende de af metro sportswear ltd. registrerede varemærker.
     3. claus blom tilpligtes at betale metro sportswear ltd. 50.000 kr. i erstatning
         med tillæg af procesrente fra sagens anlæg den 9. december 2005.
     4. claus blom tilpligtes at anerkende, at denne er rette varemodtager af den i
         sagen omhandlede forsendelse.
     5. claus blom tilpligtes at anerkende og udrede metro sportswear ltd.’s
         omkostninger til analyse, opbevaring, transport og destruktion af de i sagen
         omhandlede produkter skønsmæssigt fastsat til 20.000 kr.
claus blom har taget bekræftende til genmæle overfor påstand 1 og 2 og har påstået
frifindelse overfor påstand 3 – 5.
sagens faktum
parterne
metro sportswear ltd. producerer beklædning af mærket canada goose. tøjet er
fremstillet i canada gennem de sidste 45 år. jakker og udendørstøj af mærket
produceres til ekstreme vejrforhold. tøjet sælges også i områder, der ikke er
karakteriseret ved ekstreme vejrforhold. i danmark repræsenteres metro
sportswear af selskabet nagpeople, og tøjet forhandles alene fra 7 etablerede
butikker.
        metro sportswear er indehaver af en række varemærker, der er registreret
bl.a. i danmark og eu i klasserne 20, 22 og 25, herunder et figurmærke, hvori indgår
                                         - 3 -
to gæs og teksten canada goose, samt et figurmærke, hvori indgår et arktisk
område og teksten arctic program.
claus blom er en privat person, der bor mølleengen 65, jyllinge, og som ikke har
været beskæftiget i tekstilbranchen eller har drevet import‐ eller
handelsvirksomhed.
de beslaglagte varer og det videre forløb
den 8. december 2004 ankom en forsendelse på 16 kg fra kina til claus blom,
mølleengvej 65, jyllinge. forsendelsen blev frataget til toldkontrol. den 13.
december meddelte toldskat til metro sportswears advokat, at varerne i
forsendelsen måtte formodes at være falske, hvorefter metro sportswears advokat
anmodede om suspension af frigivelse, hvilket accepteredes den 17. december.
       den 22. december fremsendte metro sportswears advokat til claus blom en
erklæring til underskrift, hvorefter han skulle afstå fra i fremtiden at krænke metro
sportswears rettigheder samt betale 50.000 kr. den 24. december svarede claus
blom, at han intet havde med sagen at gøre, og at han ikke havde anelse om,
hvorfor hans navn var anvendt som modtager, samt at han hverken var forhandler
eller importør af nogen form for tekstiler og aldrig havde været det.
       efter en telefonsamtale med advokatkontoret sendte claus blom den 30.
december en erklæring om, at han aldrig havde været i kina, og at han ikke kendte
nogen, der havde været i kina i det forløbne år. ligeledes afviste han straks ved
henvendelsen fra postvæsnet være modtager.
       claus blom har fremlagt en kopi af sit pas, der er udstedt i 1998, og som ikke
indeholder stempler om ind‐ og udrejse af kina. han har ligeledes fremlagt kopi af
kontoudskrift af sin bankkonto for perioden 4. august 2004 til 28. februar 2005.
udskriften viser, at der ikke er uidentificerbare betalinger. de eneste overførsler er
til en budgetkonto.
forklaringer
christian bach har forklaret, at han er direktør i nagpeople, der er agent for og
importør af en række mærker, herunder canada goose. han har været med til at
                                            - 4 -
opbygge canada goose‐mærket i skandinavien. canda goose sælges til
modebutikker og outdoor/sportsforretninger.
       jakkerne bliver produceret i canada på metro sportswears egne fabrikker.
jakkerne kan bruges i ekstremt kolde område og anvendes bl.a. af det canadiske
politi, arktiske ekspeditioner og som arbejdstøj i almindelighed i kolde områder.
jakkerne er varme og funktionelle og kan klare temperaturer ned til ‐ 50° c.
pelskanten på hætten er ekstremt kostbar, da der anvendes skind fra dyr, der aflives
humant. dunfyldet i jakkerne er også meget specielt.
       canada goose producerer ca. 70.000 jakker årligt og har svært ved at følge
med markedet. jakkerne markedsføres som et kvalitetsprodukt, og salgsprisen i
butikkerne er fra 4.000 kr. til 8.000 kr. afhængigt af modellen.
       canada goose udsættes jævnligt for kopivarer, som kommer fra kina, og som
sælges for 500 ‐ 1.000 kr. varemærket bliver degeneret, når der kommer
kopiprodukter ind på markedet. canada goose ophører med at producere en
model, når der kommer mange kopier af den, ligesom modellerne ændredes fra
sæson til sæson. nu er canada goose begyndt at sætte chips i jakkerne som et
ægthedscertifikat for at bevare brandvalue.
claus blom har forklaret, at han i 2004 var ansat som brolægger. han er uddannet
på lager, og han har aldrig haft noget at gøre med tekstilbranchen. i 2005 var han
ansat i et firma, hvor han arbejdede på grønland. nu har han et eget
brolæggerfirma med ham som eneste ansatte. han har boet på mølleengen 65 fra
september 2004. han kendte ikke mærket canada goose før denne sag. han har
ikke bestilt eller betalt for jakkerne og har ingen idé om, hvem der kan have sendt
dem.
       da han fik meddelelse fra postvæsnet om forsendelsen, ringede han straks til
toldskat, da han syntes, at det var lidt mærkeligt. han fik at vide, at han ville høre
nærmere. han ville ikke underskrive på erklæringen om at betale 50.000 kr. og
ringede til metro sportswears advokat, hvorefter der blev udvekslet nogle mails.
den 30. december talte han med advokatkontoret på ny, og han modtog derefter en
mail, hvori der stod, at sagen var afsluttet. den mailadresse, som han har brugt,
tilhører hans svigerfar.
                                           - 5 -
jørly popp bak‐hansen har forklaret, at han er specialkonsulent i skat. han har
siden 1994 kun beskæftiget sig med kontrol af varemærkeforfalskede varer. han
kender ikke den konkrete sag, men blev bedt om faglig bistand fra 2 kolleger.
       i årets sidste kvartal kommer der mange varemærkeforfalskede varer fra kina,
der er den største producent af kopivarer. mange lader sig friste af at købe julegaver
på nettet. der er mange tilbageholdelser af canada goose jakker. på forsendelsen i
denne sag var det ikke muligt at identificere afsenderen, da adressen stod på
kinesisk, men der stod også et telefonnummer. pakker, der er mistænkelige, bliver
tilbageholdt, hvorefter man underretter rettighedshaver og varemodtager. af denne
sags akter kan han se, at varemodtager har ringet, men ville ikke vedkende sig
pakken. dette er en sædvanlig reaktion, hvis der skal betales, eller hvis det er en
ulovlig forsendelse. det er herefter et spørgsmål mellem rettighedshaver og
varemodtager.
parternes argumenter
metro sportswears advokat har anført, at forsendelsen var stilet til claus blom, der
trods den ukorrekte adresse fik meddelelsen fra postvæsnet. det er usandsynligt, at
claus blom ikke er rette modtager. adressen på pakken og den korrekte adresse er
stort set identiske, og der er ingen andre claus blom i danmark. bogstaverne ø og y,
som indgår i adressen, findes ikke i ”det kinesiske alfabet”. det er usandsynligt, at
nogle skulle sende en pak‐ke ”ud i den blå luft”, og der er ingen anden forklaring
på, hvorfor den skulle være sendt til claus blom, end at han er rette modtager.
claus blom har ikke medvirket til at føre bevis for, at han ikke har bestilt jakkerne,
og han har ikke fremlagt udskrift fra sin budgetkonto. der er en formodning for, at
claus blom har medvirket til bestilling af jakkerne, og denne formodning er ikke
afkræftet.
       den gennemsnitlige pris på en jakke er lavt sat 5.000 kr., hvorfor den samlede
udsalgspris er 50.000 kr. af dette beløb skal der beregnes et vederlag på 25 %,
svarende til en evt. licensafgift. hertil kommer det interne tab i form af
omkostninger til opbevaring, destruktion og transport af jakkerne. metro
sportswear har også krav på erstatning for afsætningstab og markedsforstyrrelse,
idet køb af kopivarer har en skadelig effekt ved, at det opretholder den uretmæssige
produktion til skade for rettighedshaver.
                                          - 6 -
claus bloms advokat har anført, at claus blom aldrig har krænket metro
sportswear rettigheder og har heller ikke til hensigt at gøre det. metro sportswear
må påvise en aktivitet, der kan henføres til claus blom, og det er ikke tilstrækkeligt
med en pakke med hans navn. enhver rimelig tvivl i en sag af denne karakter må
komme claus blom til gode.
      det bevis, der foreligger, er udelukkende en pakke med en ukorrekt adresse,
og afsenderen er ikke oplyst. claus blom har ikke kunnet gøre andet end det, han
har gjort. de fremsatte provokationer er loyalt opfyldt, og efter fremlæggelsen af
kontoudtoget er der ikke fremsat provokationer om udskrift for budgetkontoen.
hele forløbet viser, at claus blom ikke er rette modtager af jakkerne.
      kravet på erstatning/vederlag er ikke opgjort i overensstemmelse med
retspraksis. metro sportswear har i givet fald højst krav på et vederlag svarende til
25 % af udsalgsprisen eller 12.500 kr., idet der ikke er lidt noget afsætningstab eller
sket markedsforstyrrelse. kravet til dækning af omkostninger er ikke dokumenteret
og er i øvrigt for højt. claus blom har ikke modsat sig, at jakkerne blev destrueret,
og hvis der var behov for én jakke, så kunne den være opbevaret uden
omkostninger.
rettens begrundelse og resultat
claus blom har taget bekræftende til genmæle overfor påstand 1 og 2.
forsendelsen er adresseret til claus blom på en ukorrekt adresse. ud over dette
foreligger der ikke oplysninger om, hvem der er afsender, selvom det ifølge
forklaringer fremgik af det materiale, som toldskat var i besiddelse. der er ikke
fremlagt fragtbrev eller andre forsendelsesdokumenter. selvom adressaten for en
forsendelse i det alt overvejende tilfælde er rette modtager, må der, når adressaten
nægter kendskab til forsendelsen, stilles yderligere krav til beviset for, at der er en
forbindelse mellem den anførte adressat og forsendelsen. retten finder derfor, at
der ikke er ført bevis for, at claus blom var rette modtager af jakkerne.
claus blom frifindes derfor for påstand 3, 4 og 5.
                                          - 7 -
efter sagens udfald og under hensyntagen til resultatet af formalitetsproceduren
skal metro sportswear i delvise sagsomkostninger betale 15. 000 kr. til claus blom.
                                   thi kendes for ret
den af toldskat københavn den 13. december 2004 trufne beslutning om
suspension af frigivelse af produkter i sag nr. 02/04‐267‐01234 stadfæstes som lovlig
gjort og forfulgt.
     ’
claus blom forbydes at producere, importere, sælge, markedsføre og/eller på anden
måde overdrage eller disponere over produkter, som bærer et eller flere af de af me‐
tro sportswear ltd registrerede varemærker, jf. bilag 1, uden at hidrøre fra metro
sportswear ltd., og/eller bærer varemærker, som er forvekslelige med de af metro
sportswear ltd registrerede varemærker og i øvrigt anvende de af metro sports‐
wear ltd. registrerede varemærker.
claus blom frifindes for påstand 3, 4 og 5.
metro sportswear ltd. betaler inden 14 dage i delvise sagsomkostninger 15.000 kr.
til claus blom.
hans jørgen nielsen             mette christensen                 peter bernhoft
                                          (sign.)
                                       ___ ___ ___
                            udskriftens rigtighed bekræftes
                            p.j.v. sø- og handelsretten, den
